b'\n_START_ARTICLE_\nZajedni\xc4\x8dki jetreni vod\n_START_PARAGRAPH_\nZajedni\xc4\x8dki jetreni vod (lat. ductus hepaticus communis) vod je koji nastaje spajanjem lijevog jetrenog voda (lat. ductus hepaticus sinister) i desnog jetrenog voda (lat. ductus hepaticus dexter)._NEWLINE_Zajedni\xc4\x8dki jetreni vod spaja se s vodom \xc5\xbeu\xc4\x8dnog mjehura (lat. ductus cysticus) i zajedno oblikuju glavni \xc5\xbeu\xc4\x8dovod (lat. ductus choledochus) koji se u zidu duodenuma spaja s velikim vodom gu\xc5\xa1tera\xc4\x8de (lat. ductus pancreaticus major) te se ulijevaju skupa u duodenum. Oddijev sfinkter regulira prolazak \xc5\xbeu\xc4\x8di i sokova gu\xc5\xa1tera\xc4\x8de u duodenum i kontrolira protok probavnih sokova kroz kratki zajedni\xc4\x8dki vod._NEWLINE_Zajedno s ductus cysticus i arteria cystica formira Callotov trokut kojeg \xc4\x8dine elementi koji moraju biti identificirani na operaciji._NEWLINE_Zajedni\xc4\x8dki jetreni vod dug je 6-8 cm, a \xc5\xa1irok oko 6 mm.'